
Cyflwyniad: 
Teitl ein hastudiaeth yw ‘Beth yw barn staff am hunanasesu yng Nghyfnod Allweddol 2?’.  Fel grŵp, penderfynwyd ar hyn oherwydd oeddem eisiau ddarganfod canfyddiadau staff am asesu ar gyfer dysgu (AagD) a’u barnau nhw ar ddefnydd hunanasesu.  Rheswm arall ydi i wella ein hymarfer proffesiynol, gan ymestyn ar brofiadau ymarferwyr er mwyn defnyddio’r wybodaeth yn ein haddysgu ni.  
Credwn fod cynnal yr ymchwil yma’n bwysig oherwydd mae’r defnydd o AagD yn rhywbeth hanfodol mewn ysgolion.  Yn ôl y Cwricwlwm i Gymru (Llywodraeth Cymru, 2020), mae AagD yn rhan ganolog o’r cwricwlwm, ac yn chwarae rhan bwysig yn y dosbarth CA2 (Cyfnod Allweddol 2).  Oherwydd hyn, penderfynwyd bod angen edrych i mewn iddo yn fwy er mwyn ymestyn ein dealltwriaethau. 
Wrth gwblhau ein harchwiliad, defnyddir offer gwahanol.  Ar gyfer yr archwiliad yma, rydw i’n defnyddio’r ‘agwedd fosaig’ o archwilio, a’r offer ymchwil ddefnyddiais yw holiadur a chyfweliad.  Mae’r agwedd fosaig yn rhywbeth sydd wedi dod yn rhan fawr o weithio ac ymchwilio ymysg plant, wrth iddo ddod a phwysigrwydd eu llais nhw i’r wyneb gydag ymchwilwyr.  Dywed Alison Clark (2011) ei fod yn bwysig ein bod yn defnyddio methodoleg sy’n sicrhau bod plant yn gallu siarad yn glir am eu bywydau a’n bod yn gwrando arnynt. 
Cyn cychwyn cynnal yr ymchwil, fy rhagdybiaeth i ohono oedd bod staff ysgol yn credu bod AagD yn rhywbeth sy’n bwysig i ddefnyddio a bod strategaethau penodol mewn lle iddynt.  Rhagdybiais i hefyd efallai y byddent yn gweld hunanasesu yn benodol yn y dosbarth tipyn bach o strach ac efallai yn achosi problemau, ond ar yr un adeg yn fudd i’r plant.  Credaf fy mod i wedi dysgu llawer am ganfyddiadau plant am AagD ac yn edrych ymlaen at rannu’r rhain gyda chi yn yr aseiniad hwn.  






Adolygiad Llenyddiaeth: 
Yn y ddogfen ‘asesu ar gyfer dysgu’ (Grŵp Diwygio Asesu, 2002), diffinnir AagD fel ‘broses o geisio a dehongli tystiolaeth i’w defnyddio gan ddysgwyr a’u hathrawon, i benderfynu ble mae dysgwyr yn eu dysgu, ble mae angen iddynt fynd nesaf, a sut orau i’w cael yno’. Cefnogir hyn yn ganllaw Cwricwlwm i Gymru (Llywodraeth Cymru, 2020) lle ddisgrifir pwrpas asesu fel cefnogi cynnydd pob dysgwr unigol yn y continwwm. Dywed Dr Cheryl A Jones (2005) bod AagD yn canolbwyntio ar roi gwybod i ddysgwyr am eu cynnydd er mwyn gallu cymryd fwy o gyfrifoldeb am eu dysgu. Dywed bod AagD yn bwysig yn ôl erthygl ‘Working Inside the Black Box’ (Black et. al. 2004) oherwydd mae’n rhoi gwybod i athrawon am ddealltwriaeth y plant am waith a gynhelir mewn amgylchedd mwy cyfforddus na’r amgylchedd sy’n cael ei greu wrth gynnal asesiad crynodol.  Dywed fod hyn yn achosi llai o bwysau i’r plant sy’n gwneud iddynt allu gwneud gwaith o safon da.   
Wrth i’r athro Graham Donaldson gwneud argymhellion ar gyfer gwelliannau i’r byd addysg yn 2015 (Dyfodol Llwyddiannus), roedd 19 o 68 ohonynt i wneud gyda phrosesau asesu.  Dywed eu bod wedi heneiddio ac wedi mynd yn ddryslyd, ac anaddas ar gyfer y dibenion.  Cafwyd hyn ei dystio gan adroddiad blynyddol ESTYN 2012/13.  Esbonnir mai un o’r argymhellion mwyaf cyffredin oedd welliannau i asesiadau athrawon. Dangosir hyn bwysigrwydd defnyddio strategaethau AagD ar lawr y dosbarth.  
Y ddau brif fath o asesu ydi asesu crynodol ac asesu ffurfiannol.  Defnyddiwyd asesu crynodol i wirio’r hyn ddysgwyd, lle defnyddir asesu ffurfiannol i lywio’r sut cefnogir dysgu.  (Sesiwn 2 ECAD4010, 13/10/2020) Cyfeirir asesu ffurfiannol at asesu barhaus yn y dosbarth, sy’n cynnwys defnydd AagD oherwydd digwyddir ar wahanol adegau.  Cyfeirir asesu crynodol at asesu digwyddir ar ddiwedd gyfnodau hirach, er enghraifft diwedd cyfnod allweddol, drwy arholiadau neu brofion.  (Gwasanaeth Ymchwil Cynulliad Cenedlaethol Cymru, 2017) Y gwahaniaeth fwyaf ydi bod asesu crynodol yn asesiad o ddysgu, lle mae asesiad ffurfiannol yn asesiad ar gyfer dysgu. (Eberly Center, 2020) Er hyn, codi'r drafodaeth ynglŷn ag effeithlonrwydd asesiad crynodol.  Dywed mewn erthygl ‘Rôl athrawon wrth asesu dysgu’ (Grŵp Diwygio Asesu, 2006) pwyntiau yn erbyn ei ddefnydd.  Dibynnir dilysrwydd y canlyniadau ar weithgareddau gwahanol gynhelir yn y dosbarthiadau, neu fod athrawon yn gallu cael canlyniadau sy’n dangos tueddau neu ddim yn fanwl gywir.  Gellir hyn achosi problemau oherwydd nid yw plant yn cael chwarae teg. 
4 elfen o AagD sydd yna.  Rhain yw: rhannu meini prawf gyda disgyblion; ansawdd cwestiynau/ansawdd y siarad; defnydd o adborth safonol a hefyd hunan asesu ac asesu cymheiriaid.  Yn ôl un o ddiagramau Grŵp Diwygio Asesu (2006), un o’r pethau pwysicaf ynglŷn â’i ddefnydd ydi bod plant eisiau ei gyflawni, a’u bod yn deall beth sy’n ofynnol.  Dylid cael y plant i drafod beth sy’n ofynnol er mwyn eu hymrwymo i’w gwblhau ac eisiau llwyddo.  Er enghraifft, gwelais mewn ysgol wrth gynnal trafodaethau ynglŷn â beth mae’r plant yn ei wybod a sut gellid adeiladu ar hyn wrth symyd ymlaen, ac wrth i’r plant gweld eu barn nhw, maent wedi ymrwymo mwy i’w wneud.  Yr ail elfen yw ansawdd y cwestiynau a’r siarad.  Dywed erthygl canllawiau Llywodraeth Cymru (2010) bod angen i athrawon gofyn cwestiynau a anogir plant i feddwl yn ddyfnach am beth ofynnir, a rhai fyddai’n annog trafodaeth.  Nid oes ots os fyddai’n cymryd amser i’r plant feddwl, dim ond eu bod yn cael amser i’w wneud yn rhydd er mwyn datblygu’r sgil eu hunain.  (tud. 25) 
Adroddir yr un erthygl pwysigrwydd adborth safonol.  Dywed pwysigrwydd fel dull o gau’r gap yn dysgu’r plant, ond er mwyn sicrhau bod hyn yn digwydd, mae angen rhoi adborth mewn ffordd effeithlon.  Nid yw graddau a marciau wastad y ffordd gorau o’i wneud, felly mae angen sicrhau ein bod yn rhoi adborth adeiladol mewn ffurf sylwadau neu drafodaeth er mwyn sicrhau eu bod yn deall sut mae symyd ymlaen yn eu dysgu, a llwyddo. (tud. 26)  
Ffocws ein hymchwil oedd elfen 4 AagD, sef hunan asesiad ac asesu cynheiliaid.  Adroddir canllawiau Cwricwlwm i Gymru (2020) pwysigrwydd bod dysgwyr yn rhan o’u hasesu, gan nodi bod angen deall eu dysgu a sut mae symyd ymlaen yn y continwwm. (tud. 232) Dysgais bwysigrwydd hyn oddi wrth athrawon oherwydd mae’n rhoi mewnbwn iddynt o sut mae’r plant yn meddwl a dysgu, o’u safbwyntiau nhw.  Amlinellir buddiannau hunan asesu mewn blog Kathy Dyer (2015) a oedd wedi’i seilio ar lyfr Dylan Wiliam (Embedded Formative Assessment, 2011).  Dywed mewn astudiaethau, bod plant sy’n defnyddio hunan asesu yn rhai sy’n cymryd fwy o gyfrifoldeb dros eu dysgu, a dysgu taw nhw sy’n dylanwadu arno – eu hymdrechion a’u hagwedd.  Dangosir bod y plant yn rhai gellir cynllunio’n well ar gyfer eu dysgu ac yn ymwybodol taw ymdrech yw’r canlyniadau y byddent yn gweld ar yr ochr arall.  Er hyn, efallai broblem sy’n gallu dod o hyn ydi bod plant efallai yn cymryd amser i wybod am y cysyniad newydd, fel sy’n cael ei hadrodd yn yr adolygiad ‘Great Teaching Toolkit’ (2020, tud. 38).  Mae angen i athrawon allu esbonio’r cysyniad fel ei fod yn gweithio, a adroddir i mi ar leoliadau gwahanol.  Mewn ymarfer, caiff hunan asesu ei gyflwyno yn y meithrin fel bod plant yn dod i arfer wrth symyd i fyny’r ysgol.  




Methodoleg:
Ar gyfer ein hymchwil ni, ddewiswyd defnyddio ddau ddull ymchwil, sef holiadur a chyfweliad.  Penderfynwyd defnyddio’r dulliau yma oherwydd sicrhawyd cymysgedd o ddata ansoddol a meintiol.  Golygir data meintiol ein bod yn cynhyrchu data gyda nifer o ymatebion bras, lle golygir data ansoddol ein bod yn cael llai o ymatebion ond mae’r wybodaeth yr ydym yn ei dderbyn o ansawdd uchel. (McLeod, 2019) 
Adroddir y blog ‘Research Methodology in Education’ (ADJP Quad, 2016) wybodaeth ynglŷn â dulliau ymchwilio amrywiol, gan gynnwys ein dulliau dewiswyd. Adroddir gwybodaeth ynglŷn â manteision ac anfanteision y ddwy fethodoleg.  Dywed bod defnydd holiaduron yn dda oherwydd ei fod yn ffordd effeithiol o siarad gyda nifer o bobl, sy’n dda ar gyfer ein hymchwil.  Credaf mai un o’r manteision mwyaf o ddefnydd holiadur ydi ei fod yn gyfrinachol, a anogir pobl ateb yn fwy gonest a gyda mwy o wybodaeth.  Cafwyd hyn ei dystio yn y blog hefyd.  Yn y lyfr ‘Reseach Methods in Education’ (Cohen et. al., 2007), adroddir gwybodaeth am ddibynadwyedd defnydd holiadur, rhywbeth credaf sy’n wendid mewn holiadur.  Gellid fod yn anodd defnyddio’r wybodaeth oherwydd ni ellir sicrhau bod cyfranogwyr yn ateb yn onest, neu faint o wir yw’r wybodaeth sy’n cael ei rhoi.  Mae’n hynod o bwysig bod holiaduron felly yn cael eu defnyddio gyda dull arall wrth gynnal ymchwil bwysig.  Dibynnir effeithlonrwydd holiaduron hefyd ar faint y sampl sy’n cymryd rhan er mwyn cynhyrchu canlyniadau defnyddiol. 
Mantais cyfweliad buasai bod y wybodaeth a gasglwyd yn fwy defnyddiol oherwydd caiff y cwestiynau ei ddewis gan y cyfwelydd a golygir bod y wybodaeth yn ddefnyddiol i’r ymchwil. Mantais arall o gyfweliad buasai bod ymatebion yn gallu bod yn fwy gonest oherwydd bod y cyfwelydd yn bresennol ac yn gallu holi mwy.  (ADJP Quad, 2016)  Buasai hyn yn ddefnyddiol tra gwneud ymchwil oherwydd os yw’r cyfranogwr yn dweud rhywbeth annisgwyliedig, gellid ymestyn ac ymhelaethu er mwyn gasglu fwy o wybodaeth. Ni ellir gwneud hyn mewn holiadur.  Er hyn, byddai anfanteision defnyddio cyfweliad yn cynnwys ei fod yn llafurus i gynnal cyfweliad, o ran teithio ayyb, yn ogystal â’r gwaith paratoi wrth greu’r cwestiynau a phrofi sampl.  Gellir hyn ddod yn gostus wrth ei gwblhau, sy’n anodd i rai ymchwilwyr sy’n ei wneud ar raddfa fach ac yn annibynnol.  (Sheppard, 2020)
Wrth gynnal yr ymchwil, penderfynwyd ar faint y sampl oedd yn mynd i gael ei ddefnyddio, yn ogystal â sut y casglwyd y data.  Fel grŵp, penderfynwn y byddem yn gyrru holiadur allan i weithwyr ysgol, gan roi’r cyfarwyddiadau y gellid unrhyw aelod o staff sy’n ymwneud gydag AagD ei lenwi.  Rhoddwyd hyn lle i’r ysgol penderfyny pwy fuasai yn ei lenwi, gan obeithio buasai’r athrawon i gyd yn ei lenwi.  Crëwyd yr holiadur ar raglen Google Forms, a golygir y gellir ei newid yn hawdd wrth greu’r cwestiynau.  Hefyd, roedd defnyddio’r rhaglen yma yn ei gwneud yn haws i yrru’r holiaduron allan, ac i weld yr ymatebion.  Mae’r rhaglen yn ffurfio graffiau yn awtomatig gyda rhai cwestiynau felly roedd hyn yn ei wneud yn hawdd dadansoddi’r canlyniadau.  Atodaf gopi o’r holiadur ac o’r ymatebion (atodiad 4 a 5).  Yn y diwedd, dim ond 3 ymateb cafwyd i’r holiadur, er gofynwyd dwywaith iddo gael ei rhannu led yr ysgol.  Anfonwyd yr holiadur allan tuag wythnos cyn cynhaliwyd y cyfweliad.
Roedd penderfyny ar faint sampl y cyfweliad yn haws, lle penderfynwyd ymweld ag un athro/awes o’r ysgol a oedd wedi trafod gydag athrawon eraill am ddefnydd hunan asesu ac asesu cyfoedion.  Penderfynwyd ar hyn oherwydd oedd eisiau i’r cyfweliad adeiladu ar yr hyn dywed yn yr holiadur, ac oherwydd cyfyngiadau amser, buasai hyn yn anodd gyda mwy nag un person.  
Er mwyn paratoi i’r cyfweliad, penderfynwyd ar set o gwestiynau, a threfnwyd pwy oedd yn eu gofyn (atodiad 6).  Wrth gasglu’r dystiolaeth, drefnwyd galwad fideo ar Microsoft Teams, am amser a gafwyd ei gytuno rhyngom ni fel ymchwilwyr a’r cyfranogwr er mwyn sicrhau ei fod yn gyfleus.  Rhoddwyd hanner awr i’r cyfweliad, ond aeth ymlaen tymed bach.  Chwech ohonom oedd yn y grŵp ymchwil, ac roeddem yn cymryd tro i ofyn cwestiynau mewn ffordd broffesiynol.  Cymerwyd nodiadau gan y chwech ohonom yn ystod y cyfweliad, ac yn ei ddilyn, ysgrifennwyd transgript er mwyn crynhoi’r wybodaeth gasglwyd.  (Gwelwyd copi o dransgript y cyfweliad yn atodiad 7)
Cyn cynnal yr ymchwil, roedd rhaid sicrhau bod caniatâd gyda ni i’w wneud.  Sicrhawyd ein bod yn llenwi ffurflen moeseg, er mwyn cael cymeradwyaeth moesegol gan y brifysgol.  (gwelir atodiad 1)  Roedd angen adrodd beth oedd ein hymchwil a’r hyn oedd yn mynd i gael ei gario allan o dan enw’r brifysgol.  Yn ogystal â hyn, roedd angen ysgrifennu llythyr caniatâd a gyrru ffurflen caniatâd i’r cyfranogwr.  Roedd angen i hyn cael ei wneud er mwyn sicrhau eu bod yn deall yn llawn beth oedd yr ymchwil, yn ogystal â beth oedd eu hawliau wrth gymryd rhan.  (Gwelir atodiad 2 a 3) Adroddir bod ganddynt hawl i dynnu allan ar unrhyw adeg, a’u bod yn cael eu gwarchod gan y Ddeddf Gwarchod Data (1998), er mwyn sicrhau eu bod yn ymwybodol bod unrhyw wybodaeth a rhannir ddim yn cael eu rhannu ymhellach.  Mae hyn i ymwneud gyda materion BERA (2018) ac sy’n adrodd materion moeseg.  Dywed bod gan bawb hawl i wybod beth mae’r ymchwil amdano ac i wybod beth ydi’u hawliau nhw wrth gymryd rhan mewn ymchwil.  
Wrth edrych yn ôl ar y broses o ymchwilio ac ar yr ymchwil cynhelir, rwy’n gweld meysydd i wella tro nesaf.  Un peth gallaf wella tro nesaf buasai i sicrhau ein bod yn cael maint sampl mwy, yn enwedig gyda’r holiadur.  Mae hyn oherwydd mai dim ond tri ymateb cafwyd gyda’r holiadur, sy’n ei wneud yn anodd dod i gasgliad ynglŷn â’r hyn yr ydym wedi darganfod.  Bydd nifer ymatebion hefyd yn gallu cael effaith ar ddilysrwydd yr ymatebion oherwydd gellid y tri ymateb fod yn rhai hollol wahanol i’w gilydd.  Gellir hefyd fod wedi cynnal cyfweliad gyda mwy o bobl y tro nesaf er mwyn gallu casglu mwy nag un farn broffesiynol.  Yn ogystal â hyn, credaf y buaswn wedi gallu gwella drwy ddod a phlant i mewn iddo fwy.  Gall hyn fod wedi cael ei wneud drwy gyfweld plant er mwyn dysgu eu barnau nhw am AagD a hunan asesu, neu drwy eu harsylwi yn ystod wers lle defnyddir hunan asesu.  Byddai hyn wedi bod yn ddefnyddiol er mwyn dysgu beth yw eu hymatebion nhw mewn person, heb ddehongliad yr athrawon.  Gallai hyn fod wedi bod yn esiampl dda o ddefnydd yr arddull mosaig hefyd. Er hyn, byddai hyn wedi golygu fod angen cael cydsyniad rhieni er mwyn sicrhau ein bod ni hefo hawl defnyddio’r plant fel rhan o ein hymchwil ni.   


















Canlyniadau a thrafodaeth:
Yn fyr, dangosir y dystiolaeth a gasglwyd bod hunan asesu yn ddull effeithiol o AagD, a chred athrawon ydi ei fod yn rhywbeth defnyddiol i’r dosbarth.  Er na dim ond tri ymateb derbynwyd i’r holiadur, rhoddwyd ymatebion defnyddiol. 
O ddau gwestiwn cyntaf yr holiadur, dysgwyd bod y tri chyfranogwr yn credu bod hunan asesu yn agwedd bwysig o ddysgu, a'u bod yn ei ddefnyddio yn aml.  Mae hyn yn cefnogi’r hyn a adroddir yn yr erthygl ‘Working Inside the Black Box’ (Black et. al. 2004) gan ddweud bod hunan asesu yn rhywbeth bwysig mewn dosbarth.  Wrth gyfweld a’r athro/awes, dywed bod y plant yn dysgu am ei ddefnydd o oedran ifanc, sy’n gwneud iddo yn haws wrth iddynt symyd ymlaen drwy’r ysgol.  Byddai hyn yn ffordd effeithiol o ddiwygio’r pryderon cododd gyda Wiliam (2011) wrth iddo adrodd ei fod yn gallu bod yn gysyniad anodd i blant ddeall, ond os yw plant yn ei ddefnyddio o gychwyn eu bywyd ysgol, maent yn gyfarwydd ac yn ei ddeall. Er hyn, wrth i ni ofyn a yw pwysigrwydd hunan asesu yn ymddangos mewn unrhyw bolisïau’r ysgol, dywed y cyfranogwr bod ‘hunan asesu’ fel term ddim yn ymddangos mewn unrhyw bolisi, ond bod athrawon yn ei gymryd fel dull AagD, sy’n rhywbeth sy’n cael ei phwysleisio ledled yr ysgol. 
Nodir hefyd yn yr holiadur sut mae’r tri chyfranogwr yn credu bod hunan asesu yn elwa’r plant sydd yn ei ddefnyddio.  Pan ateb sut, dywedodd y tri ateb gwahanol, gan adrodd bod y plant yn meddwl mwy am feini prawf llwyddiant wrth wneud gwaith, meithrin y sgil o gwestiynu a’u bod yn ennill annibyniaeth.  Cefnogir hyn wybodaeth sy’n sôn amdano’r 4 elfen o AagD, sy’n cael ei adrodd yn y canllawiau  Cwricwlwm i Gymru (2020) ond hefyd yn adroddiad Grŵp Diwygio Asesu (2006) wrth iddynt adrodd sut mae defnydd meini prawf llwyddiant a chwestiynu yn ddwy elfen bwysig o AagD.  
Gofynnir yn yr holiadur yn ogystal â’r cyfweliad am buddion ac anfanteision hunan asesu, sydd wedi galluogi ni i gael mewnbwn mwy manwl i farnau’r athrawon sy’n eu defnyddio.  Yn yr holiadur, dywed bod buddiannau hunanasesu yn cynnwys bod plant yn cael cyfleoedd i ddysgu o’u camgymeriadau, er mwyn gwybod beth yw’r ffordd ymlaen i ddatblygu.  Dywed bod hunan asesu yn dda oherwydd ei fod yn datblygu’r sgil o feirniadu, er mwyn gwella ar gyfer y dyfodol, gan eich bod yn gweld beth ydy’ch cryfderau a’ch gwendidau, yn ogystal â’ch bod yn datblygu annibyniaeth yn y plant.  Wrth ehangu ar y cwestiwn yn y cyfweliad, ychwanegodd y cyfranogwr bod hunan asesu hefyd yn golygu llai o farcio i’r athrawon, oherwydd gall y plant cymryd fwy o gyfrifoldeb a gwneud rhywfaint dros eu hunain, gan ddefnyddio’r meini prawf llwyddiant.  Byddai hyn yn cael ei gefnogi gan beth sy’n cael ei adrodd gan Dr Cheryl Jones (2005) pan ddywed bod plant yn gorfod cymryd cyfrifoldeb dros eu dysgu er mwyn symyd ymlaen yn llwyddiannus wrth ddeall sut mae gwella.  
Yn ogystal â buddiannau, gofynnir wrth y cyfranogwyr am eu barn am rwystrau hunan asesu.  Yn yr holiadur, adroddodd un cyfranogwr eu bod yn meddwl bod plant yn gallu bod yn rhy anodd ar eu hunain, sy’n gallu effeithio ar eu hyder wedyn.  Dywed cyfranogwr arall bod angen sicrhau bod gwneud hunan asesu yn berthnasol i’r dasg, ond hefyd bod y plant yn ddigon aeddfed i allu ei wneud yn effeithiol.  Adroddwyd hefyd ei fod yn broses sy’n cymryd amser, a gafwyd ei atgyfnerthu yn y cyfweliad.  Dywed yr athro/awes taw’r rhwystr mwyaf ydi amser, oherwydd i’w wneud mewn ffordd effeithiol, mae angen meddwl amdano a pheidio ei frysio, sydd weithiau’n rhywbeth anodd oherwydd bod plant yn brysur ac eisiau symyd ymlaen i’r peth nesaf o hyd.  Dywed hefyd bod amser y diwrnod yn cael effaith, oherwydd er enghraifft os yw plentyn yn ei wneud cyn amser chwarae, siawns ydi ei fod yn mynd i’w frysio er mwyn iddynt allu mynd allan i chwarae.  Yn ogystal â hyn, dywed bod strategaethau amrywiol yn rhwystr oherwydd ei fod yn anodd dod a gwahanol bethau i mewn i wersi gwahanol, ond heb wneud hyn buasai hunan asesu yn gallu dod yn gimig i’r dosbarth, a rhywbeth ni chaiff ei wneud am y rhesymau cywir.  Byddai hyn yn rhywbeth sy’n ei wneud yn anodd cyfateb gyda chanllawiau Cwricwlwm i Gymru am asesu, oherwydd dywed bod angen defnyddio strategaethau gwahanol.  
Mae rhai strategaethau o hunan asesu sy’n cael eu defnyddio gan y cyfranogwyr yn cynnwys taflenni gyda gwynebau hapus/trist er mwyn i’r plant gallu eu lliwio mewn, defnyddir hefyd bodiau fyny/lawr a defnyddir byrddau gwyn bach er mwyn rhyngweithio yn ystod y wers.  Yn y cyfweliad, nodir hefyd defnyddir nod y wers fel ffordd effeithiol, oherwydd mae’n golygu bod y plant yn deall beth ydi’r meini prawf llwyddiant ac yn gallu ei gwblhau yn iawn.  Hefyd, ar gychwyn themâu gwahanol, defnyddir gridiau er mwyn llenwi mewn faint o wybodaeth mae’r plant yn ei wybod am y thema yna, ac yna yn mynd yn ôl ato ar ddiwedd y thema er mwyn lenwi beth maen nhw wedi datblygu.  Yn ogystal â hyn, defnyddir gridiau PMD mewn pynciau fel gwyddoniaeth, er mwyn galluogi plant i adfyfyrio am yr hyn maent yn ei wneud ar gyfer y tro nesaf, gan roi lle iddyn nhw gwella. Wrth roi targedau i’r plant hefyd, rydym yn cael trafodaethau gyda nhw er mwyn sicrhau eu bod yn ymwybodol o sut mae gwella.  Ni chafwyd gymaint o adborth yn ôl am strategaethau asesu cyfoedion, oherwydd cred y cyfranogwr ydi bod hunan asesu yn fwy effeithiol, felly nid yw asesu cyfoedion yn cael ei ddefnyddio gymaint.  Un strategaeth asesu cyfoedion buasai grwpiau yn gwrando ar ei gilydd yn perfformio darn o ddrama neu gerddoriaeth ac wedyn rhoi adborth yn ôl arno.  Dywed y cyfranogwyr i gyd bod asesu cyfoedion yn gallu bod yn anodd, ac yn ddibynnol iawn ar y plant, oherwydd bod rhai yn ei gymryd yn sensitif, a'i fod yn gallu arwain at ffraeo rhwng ffrindiau.  Buasai hyn felly yn gallu ei wneud yn anodd cydymffurfio gyda chanllawiau Cwricwlwm i Gymru ac ESTYN oherwydd eu bod yn dweud bod angen defnyddio strategaethau amrywiol fwy yn y dosbarth. 
Gofynnir hefyd wrth y cyfranogwyr ynglŷn ag asesu athrawon a sut y caiff ei ddefnyddio ar y cyd gyda hunan asesu.  Dywed y tri ymateb yn yr holiadur ei fod yn bwysig eu defnyddio ochr wrth ochr.  Wrth roi rhesymau am hyn, dywed nag oherwydd bod athrawon a’r disgyblion yn gweithio gyda’i gilydd er mwyn benderfyny ar feini prawf yn ogystal â thargedau er mwyn iddyn nhw weithio arnynt, ond hefyd bod yr athrawon yn gallu cymharu lle mae’r plant arni yn y gwaith gyda safon eu gwaith, ac i ddeall lle mae angen cymorth arnynt. Byddai rhai strategaethau asesu athrawon a ddefnyddir yn cynnwys arsylwi, marcio, incerts, trafod, profion safonol ac adborth safonol.  Mae hyn yn rhywbeth da yn ôl erthygl a welir uchod, oherwydd adroddir pwysigrwydd bod plant yn cael adborth safonol yn ogystal â llai ffurfiol.   Dywed un cyfranogwr hefyd, ei fod yn dangos aeddfedrwydd ac oedran gwaith y plant.  Mae hyn yn rhywbeth cafodd ei ehangu arno yn y cyfweliad, oherwydd dywed bod aeddfedrwydd y plant yn gallu effeithio ar hunan asesu.  Byddai hyn oherwydd efallai nad ydynt yn barod i gymryd cyfrifoldeb dros eu dysgu, neu yn teimlo’n ddigon cyfrifol i’w wneud yn effeithiol.  Golygir hyn bod angen addasu’r gweithgareddau ar gyfer rhai plant fel eu bod yn gallu ei wneud yn llwyddiannus.  













Casgliad:
Felly, o’r ymchwil a gynhelir, darganfyddwyd bod AagD ond enwedig hunan asesu, yn ddull gwerthfawr o asesu mewn ysgol, a bod plant yn elwa allan ohono.  Caiff hyn ei ddangos o’r ymatebion cafwyd yn yr holiadur, o’r cyfweliad, ond hefyd o’r ymchwil cafwyd ei wneud.  Mae hyn yn cynnwys beth y dywed ESTYN, y Canllawiau Cwricwlwm i Gymru, a hefyd beth ddywed yn yr erthygl ‘Working Inside the Black Box’.  
Canfyddwyd hefyd o’r ymchwil bod defnyddio dulliau amrywiol gwahanol o hunan asesu hefyd yn rhywbeth pwysig.  Dywed hyn oherwydd bod angen sicrhau nad yw plant yn diflasu o’i wneud ond hefyd er mwyn sicrhau eu bod yn meithrin y sgil yn llawn.  Adroddir pwysigrwydd hyn hefyd yn ganllawiau Cwricwlwm i Gymru, ond hefyd gan y Grŵp Diwygio Asesu, ac ymchwil Wiliam. 
O gynnal yr ymchwil yma, rydw i wedi ehangu fy nealltwriaeth o AagD, ond enwedig hunan asesu. Rydw i wedi dysgu pwysigrwydd ei integreiddio i mewn i wersi lle bo’n berthnasol, ac sydd yn cynnwys fy mod angen cynllunio amdano.  Byddaf yn cymryd hyn i mewn i ystyriaeth wrth i mi fynd allan i weithio mewn ysgol, gan sicrhau fy mod yn rhoi cyfleoedd i blant hunan asesu yn fy nghynlluniau wersi, ac yn cario hyn allan wrth addysgu o leiaf unwaith yr wythnos.  
O ran fy natblygiad personol, byddaf yn cymryd y broses ymchwil yma i mewn i feddwl wrth wneud ymchwil yn y dyfodol.  Byddaf yn sicrhau fy mod yn ceisio cael fwy o ymatebion er mwyn cael fwy o dystiolaeth wrth wneud canfyddiadau, ond hefyd byddaf yn newid y ffordd y byddaf yn cynllunio gwersi er mwyn sicrhau bod AagD yn cael lle blaenllaw yn yr addysgu rydw yn ei wneud.  

